"গ্রহ" শব্দটির ইংরেজি প্রতিশব্দ "planet", গ্রিক πλανήτης - "planētēs" থেকে আগত, যার অর্থ "বিক্ষিপ্তভাবে পরিভ্রমনকারী"। প্রাচীন জ্যোতির্বিদগণ আকাশে গ্রহগুলোকে কিছু নির্দিষ্ট আলোক হিসেবে দেখতে পান, এবং অন্যান্য তারার সাপেক্ষে এদের ইতস্তত ভ্রমণপথের জন্যই এরূপ নামকরণ করেছেন। রাতের আকাশে খালি চোখে পাঁচটি গ্রহ দেখা যায়, বুধ, শুক্র, মঙ্গল, বৃহস্পতি, এবং শনি, এদের গ্রিক নাম যথাক্রমে হার্মিজ, আফ্রোদিতি, আরিজ, জিউস এবং ক্রোনাস। কখনও কখনও জ্যোতিষশাস্ত্রের সূর্য এবং চন্দ্রকেও এই তালিকায যুক্ত করে মোট সাত সদস্য পূর্ণ করা হত। উল্লেখ্য, গ্রহসমূহ সূর্যের নিকটবর্তী অবস্থানে থাকলে খালি চোখে তাদের চিহ্নিত করা কষ্টসাধ্য (বিশেষত শুক্র গ্রহের জন্য এ সমস্যা প্রকট)। প্রথমদিকে গ্রিকরা ভোর এবং সন্ধ্যায় শুক্রের অবস্থানকে দুটি ভিন্ন বস্তু হিসেবে দেখত: সন্ধ্যার পশ্চিম আকাশে "হেসপেরাস" ("evening-star") এবং ভোরে পূর্বাকাশে "ফসফরাস" ("light-bringer")। তবে পরবর্তীতে আবিষ্কৃত হয় যে এরা একই গ্রহ; অনুমান করা হয় সম্ভবত পিথাগোরাস এ তথ্যের আবিষ্কর্তা।

প্রারম্ভিক গ্রিক জ্যোতির্বিদ্যায় গ্রহসমূহ
ভারতীয় জ্যোতির্বিজ্ঞানে প্রভাব
গ্রেকো-রোমান এবং উত্তর-পুরাকালীন যুগে জ্যোতির্বিজ্ঞানচর্চা
হেলেনীয় জ্যোতির্বিদ্যা